Haak-en-stekie: Die geboorte van 'n hobby (en 'n Kombers)
Ek leer hekel.
Vir jare en jare het hekel vir my in dieselfde kategorie geval as toiletrolpoppies en tissuebox-houers...nie iets wat ek in my huis wil hê nie. Veral nie met daardie grillerige kleurkombinasies wat mens nog steeds kry nie! Maar toe kry ek vir my baba die mooiste gehekelde kombers by sy oumagrootjies en daar roer iets in my binneste.
(Dit wat swart lyk, is eintlik donkerblou).
En op 'n goeie aand gryp ek my enigste hekelpen (was nog Ma s'n) en gryp die naaste bol wol en trek weg. O, ag, dit het my seker drie aande geneem net om basiese steke te maak, wat 'n gesukkel. Het hier gesit met boek op die keyboard, 'n demonstrasie oop op You Tube, en Sus op die lyn. So hekel ek dieselfde klein blokkie oor en oor, om nou die steek reg te kry. Maar my nie aandagspan is nie verniet dié van 'n eekhoring nie en ek besluit om live te gaan. Maak daar 'n foundation chain van hoeveel honderd steke en raak aan't double. (Treble?). Weet nie! Wat toe ek nou die dag weer mooi daaroor dink, sien ek dis eintlik so baster tussen 'n glipsteek en double, met 'n chain van nog 3 tussenin, maar ek gaan nou net so aan. Dit werk nog sover reg. Dit gaan net maande en maande neem om my kombers klaar te maak, want getrou aan my aard (en in teenstelling met die aandagspan), is my eerste projek van enigiets altyd GROOT. (Anders raak ek te gou verveeld).
(En hekelpen nr 1 was toe 'n 2.5 grootte, wat eintlik helemal te klein is vir die grootte kombers wat ek wil maak...)
Hier gaat ek.
Birth of a hobby (and a blanket)
Now I must learn the difference between US and UK terms, differents yarns..and try to find a local blog, 'cause I want to know about things HERE in RSA as well.
Posted by Stel at 17:22
Nou toe! Alle sterkte! Ek's bly jy begin blog. Inspireer my met jou projekte, hoor!!
Beste Stel, ik kom uit Nederland, ik weet niet of jij mijn woorden kunt lezen, maar ik vind het afrikaans wel goed te begrijpen. Erg leuk om je blog te lezen! Succes met je granny stripes deken. Groetjes,
'kabeltrui' (from ravelry)
Dankie Marianne! Ek verstaan jou wel goed :-)
Hier ook een berichtje in het Nederlands! Ik heb ooit Afrikaan geleerd, maar ben het glad weer vergeten ;-) Supermooie granny deken heb je gemaakt. Ik ben er ook aan een bezig en die van mij krijgt ook donkerblauwe buitenranden. Supermooi.
Hallo Stel, ek is so bly om te hoor van nog 'n hekelsuster. Ek is nog altyd baie lief vir handwerk en dit maak my so bly om te sien watter mooi wol mens deesdae kan kry. Ek hekel self sig-sag serpe, hulle is woes bont en baie snoesig. Dis vreeslik lekker, ek kan nie ophou nie! Ek wens eintlik ek kan dit iewers verkoop kry want ek sal hulle nooit almal self kan dra nie...